यूपी में Covid-19 से 84 और लोगों ने गंवाई अपनी जान, सामने आए 4519 नए केस
उत्तर प्रदेश में पिछले 24 घंटों के दौरान कोविड-19 से संक्रमित 84 और लोगों की मौत हो गई तथा 4,519 नए मरीजों की पुष्टि हुई। स्वास्थ्य विभाग द्वारा शाम को जारी रिपोर्ट के मुताबिक, पिछले 24 घंटों के दौरान 84 और मौतों के साथ राज्य में कोविड-19 से मरने वाले लोगों की संख्या बढ़कर 5450 हो गई।
लखनऊ: उत्तर प्रदेश में पिछले 24 घंटों के दौरान कोविड-19 से संक्रमित 84 और लोगों की मौत हो गई तथा 4,519 नए मरीजों की पुष्टि हुई। स्वास्थ्य विभाग द्वारा शाम को जारी रिपोर्ट के मुताबिक, पिछले 24 घंटों के दौरान 84 और मौतों के साथ राज्य में कोविड-19 से मरने वाले लोगों की संख्या बढ़कर 5450 हो गई। सबसे ज्यादा नौ मौतें लखनऊ में हुई हैं। इसके अलावा कानपुर नगर और बाराबंकी में आठ-आठ, प्रयागराज, गोरखपुर, वाराणसी में चार-चार, मुरादाबाद, शाहजहांपुर, जौनपुर और पीलीभीत में तीन-तीन, गाजियाबाद, मेरठ, झांसी, प्रतापगढ़, सीतापुर, रायबरेली, कन्नौज और शामली में दो-दो मरीजों की मौत हुई है।इसके अलावा गौतमबुद्ध नगर, बरेली, अलीगढ़, सहारनपुर, बलिया, आगरा, लखीमपुर खीरी, महराजगंज, हरदोई, मथुरा, इटावा, सुल्तानपुर, बिजनौर, अमरोहा, हापुड़, औरैया, कानपुर देहात, बलरामपुर और चित्रकूट में कोविड-19 से संक्रमित एक-एक व्यक्ति की मृत्यु हुई है।रिपोर्ट के मुताबिक, पिछले 24 घंटों के दौरान राज्य में 4,519 नए मरीजों में कोविड-19 के संक्रमण की पुष्टि हुई है। सबसे ज्यादा 580 नए मरीज लखनऊ में मिले हैं। इसके अलावा प्रयागराज में 291, गौतमबुद्ध नगर में 242, गाजियाबाद में 239, वाराणसी में 228, कानपुर नगर में 219 और मेरठ में 207 नए मरीजों में संक्रमण की पुष्टि हुई है।चिकित्सा एवं स्वास्थ्य विभाग के अपर मुख्य सचिव अमित मोहन प्रसाद ने बताया कि पिछले 24 घंटों के दौरान राज्य में 1,64,742 नमूनों की जांच की गई है। राज्य में अब तक 93,10,258 नमूने जांचे जा चुके हैं। प्रदेश में अब तक मिले कोविड-19 मरीजों की कुल संख्या 3,78,533 है। इनमें से 3,13,686 पूरी तरह ठीक हो चुके हैं।